Sekolah Kebangsaan Lubok Darat

Sekolah Kebangsaan Lubok Darat atau nama ringkasnya SK Lubok Darat, merupakan sebuah Sekolah kebangsaan yang terletak di Peti Surat 64.

Pada 2009, Sekolah Kebangsaan Lubok Darat memiliki 29 pelajar lelaki dan 23 pelajar perempuan, menjadikan jumlah keseluruhan murid seramai 52 orang. Ia mempunyai seramai 13 orang guru.2009

Sejarah 

Kampung Lubok Darat terletak lebih kurang 6 kilometer dari Pekan Masapol dalam daerah Sipitang Sabah. Keadaan geografinya yang dipenuhi dengan semak- samun dan bukit-bukau menyukarkan perjalanan sesiapa sahaja yang ingin pergi ke kampung ini. Oleh sebab itu, ada sesetengah anak penduduk kampung ini tidak dapat meneruskan pembelajaran mereka memandangkan sekolah yang terdekat hanya terletak di Pekan Masapol iaitu Sk. Masapol, ditambah lagi dengan keadaan geografinya yang sukar dan kedudukannya yang jauh.

Maka dengan itu, pada tahun 1967, timbul niat di hati penduduk kampung ini memohon dengan kerajaan agar mendirikan sebuah sekolah di kampung mereka bagi memudahkan anak-anak mereka melalui proses pembelajaran dan menerima pendidikan yang sepatutnya. Permohonan ini dikemukakan oleh Encik Osman Bin Salleh yang dilahirkan pada tahun 1927. Setelah pelbagai usaha dan rayuan dilakukan beberapa kali akhirnya permohonan ini diterima dan diluluskan oleh kerajaan.

Bangunan sekolah dan rumah guru Sekolah Kebangsaan Lubok Darat ini dibina dalam tahun 1972, dan ia disempurnakan oleh Encik Esang Chia. Pada permulaannya bangunan ini hanya mempunyai sebuah bilik darjah untuk murid dan sebuah lagi bilik untuk bilik guru.

Apabila semua kelengkapan telah disediakan, sekolah ini pun dibuka pada 20 Mei 1973 dengan hanya 17 orang pelajar. Guru yang mula-mula ditugaskan di sekolah ini ialah Encik Abdul Wahab Hj Kahar. Pada ketika itu, beliau merupakan guru besar, beliau juga guru kelas dan beliau juga kerani. Seterusnya 2 tahun kemudian bersamaan 18 Januari 1975 sekolah ini dirasmikan oleh Yang Berhormat Dato Hj Mohd Yasin Bin Hassim iaitu Menteri Kebajikan Masyarakat.

Pada awal tahun 1975 seramai 3 orang guru telah ditugaskan ke sekolah ini. Selain itu, Tuan Hj Dahlan telah diberikan tanggungjawab untuk menjadi Guru Besar menggantikan Guru Besar yang lama iaitu Encik Abdul Wahab Hj. Kahar yang ditukarkan ke Sk. Masapol. Manakala Encik Karim Nayan sebagai guru penolong dan Encik Ayob Bin Dawami sebagai guru Agama Islam. Pada tahun 1980, 2 orang kakitangan bukan mengajar telah dilantik bagi menjaga kebersihan kawasan sekolah dan pembantu tadbir sekolah iaitu Encik Jamarat Bin Kalat sebagai tukang kebun dan Puan Rosni Bte Bulat sebagai pembantu kerani.

Pada awal tahun 1984 pula, sekolah ini mendapat peruntukan bangunan tambahan sebanyak 3 buah bilik darjah dan bilik guru serta sebuah rumah kembar bagi rumah guru. Peruntukan ini termasuk dalam projek kilat dan bahan-bahan bangunan ini dibekalkan oleh sebuah syarikat pemborong bangunan dari Kinabalu. Bangunan tambahan ini dibuat oleh penduduk kampung ini sendiri dan ia mula digunakan pada awal tahun 1985.

Pencapaian 

 Alamat
Sekolah Kebangsaan Lubok Darat
Peti Surat 64 
89857, Sipitang
Sabah, Malaysia
Telefon =  6087821388
Fax       = TIADA

 Pautan luar 



Lubok Darat
Lubok Darat